smcproject/ml-wiki-sentences huggingface dataset:
മാർട്ടിനെസിനെ ആർട്ട് ഹിസ്റ്ററിയിലും ആർസ് വൈ സെബാലോസിലും വിദഗ്ദ്ധനായി കണക്കാക്കി എന്നതിന്റെ അടിസ്ഥാനത്തിൽ, ആ ചിത്രം ആരുടേതാണെന്ന് കണ്ടെത്താൻ ആവശ്യപ്പെട്ടു.
മാസ്റ്റർ മാർട്ടിനെസ് പെയിന്റിംഗിൽ ശ്രദ്ധ പതിപ്പിച്ചയുടനെ അത് റാഫേൽ സാൻസിയോ അല്ലെങ്കിൽ സ്കൂളിലെ ആരോ ആണെന്ന് അദ്ദേഹത്തിന് പെട്ടെന്ന് മനസ്സിലായി.
ഈ ചിത്രം വളരെ മോശം അവസ്ഥയിലായിരുന്നു.
ചിത്രം രണ്ടായി വിഭജിച്ച് രണ്ടിനെയും ഒരു ചരട് ഉപയോഗിച്ച് സൂക്ഷിച്ചു.
മാസ്റ്റർ മാർട്ടിനെസ് കൂടുതൽ പഠനത്തിനും ഗവേഷണത്തിനുമായി ചിത്രം എടുത്തു.
എക്സ്-റേകളും മറ്റ് നടപടികളും സ്വീകരിച്ച ശേഷം, ഇത് യഥാർത്ഥത്തിൽ ഒരു യഥാർത്ഥ റാഫേൽ ചിത്രം ആണെന്ന് അദ്ദേഹത്തിന് ബോധ്യമായി.
പെയിന്റിംഗിനെക്കുറിച്ചുള്ള അഭ്യൂഹം പത്രമാധ്യമങ്ങളിൽ എത്തിയപ്പോൾ, അത് പെട്ടെന്ന് ഒരു ചൂടേറിയ ചർച്ച ആരംഭിച്ചു.
ചിലർ ഇത് നിരസിച്ചു.
എൽ ടിംപോ ദിനപത്രം ഉൾപ്പെടെ, ഇത് നിലവിൽ മ്യൂസിയോ ഡെൽ പ്രാഡോയിലെ ഒരു റാഫേൽ ചിത്രത്തിന്റെ പകർപ്പാണെന്ന് വാദിച്ചു.
ഉടൻ തന്നെ മാസ്റ്റർ ഇക്കാര്യം ചർച്ച ചെയ്യാൻ മുനിസിപ്പൽ തിയേറ്ററിൽ ഒരു സിമ്പോസിയം വിളിച്ചു.
പരിപാടിയിൽ പ്രശസ്ത കൊളംബിയൻ വിദഗ്ധരായ എൻറിക് ഉറിബ് വൈറ്റ്, അന്റോണിയോ ബെർഗ്മാൻ, ഡൊമിംഗോ ഒറ്റെറോ, ഇനെസ് അസെവെഡോ ബൈസ്റ്റർ എന്നിവർ പങ്കെടുത്തു.
മാർട്ടിനെസ് അതിന്റെ തെളിവും ശാസ്ത്രീയ പ്രവർത്തനങ്ങളും നിഷേധിക്കാനാവാത്ത വിധം വിശദീകരിച്ചു.
കൊളംബിയയിലേക്ക് കാബല്ലെറോ ഗംഗോറയാണ് പെയിന്റിംഗ് കൊണ്ടുവന്നതെന്നും അദ്ദേഹം വെളിപ്പെടുത്തി.
കൂടാതെ, എൽ പ്രാഡോയിലെതിന് സമാനമാണെങ്കിലും ഇത് പല വശങ്ങളിലും വ്യത്യസ്തമാണെന്ന് എൻറിക് റെസ്ട്രെപോ തെളിയിച്ചു.
ഈ വശങ്ങളിൽ ഏറ്റവും പ്രധാനം മാഡ്രിഡിലെ എൽ എസ്‌കോറിയൽ ചാപ്പലിലെ പെയിന്റിംഗ് വളരെക്കാലമായി 16-ആം നൂറ്റാണ്ടിൽ പകർത്തുന്നത് അസാധ്യമാക്കി എന്നതാണ്.
1939-ൽ മാർട്ടിനെസ് ന്യൂയോർക്കിലെ മെട്രോപൊളിറ്റൻ മ്യൂസിയത്തിലേക്കും കൊളംബിയ യൂണിവേഴ്സിറ്റിയിലേക്കും പെയിന്റിംഗ് കൊണ്ടുവരികയും അവിടെ ഡാനിയൽ കാറ്റൺ, റിച്ച് എ. സ്വീറ്റ്, റുബർ എച്ച്. ക്ലാർക്ക്, ലിയോ എ. മർസോളോ , അഡോൾഫോ വെൻ‌ചുരി, അന്താരാഷ്ട്ര മേളയ്ക്കായി ന്യൂയോർക്കിലായിരുന്ന വിൽ‌ഹെം വാലന്റീനർ എന്നിവർ പഠനം നടത്തി.
1939 ജൂണിൽ ഈ പെയിന്റിംഗ് ഒരു യഥാർത്ഥ റാഫേൽ ചിത്രം ആണെന്ന് സ്ഥിരീകരിക്കുകയും ബൊഗോട്ടയിലെ മഡോണ എന്ന് നാമകരണം ചെയ്യുകയും ചെയ്തു.
ഈ ഭാഗം പുനഃസ്ഥാപിക്കുന്നതിനായി ചിക്കാഗോ ആർട്ട് ഇൻസ്റ്റിറ്റ്യൂട്ടിലേക്ക് കൊണ്ടുപോയി.
എൽ ടിയാംപോയിലെ ഒരു ലേഖനത്തിൽ ജോക്വിൻ പിനെറോസ് കോർപാസ് കൊളംബിയയിൽ ഇത് സ്ഥിരീകരിച്ചു: “സ്ഥിരീകരിക്കുക: മഡോണ ഡി ബൊഗോട്ട പോർ റാഫേൽ സാൻസിയോ ഉർബിനോ.”
പല യുഎസ് പത്രങ്ങളും മാസ്റ്റർ മാർട്ടിനെസിന്റെ കണ്ടെത്തലിനെ പ്രശംസിച്ചു.
അവലംബം Periodico El Tiempo - 1938, 1939.
Chicago Tribune - 1939 Washington Post - 1939 NY Times - 1939 Wilhelm Valentiner Raphael Catalog Santiago Martinez Delgado El Humanista by Joaquin Pineros Corpas - 1974 - Bogota Colombia The Canberra Times Friday 20 October 1939 ↑ On Neoplatonism, see Chapter 4, "The Real and the Imaginary" , in Kleinbub, Christian K., Vision and the Visionary in Raphael , 2011, Penn State Press, ISBN 0271037040 , 9780271037042
ലാ മാർസെയ്യെസ്
ലാ മാർസെയ്യെസ് ( ഫ്രഞ്ച് : La Marseillaise) ഫ്രാൻസിൻ്റെ ദേശീയഗാനമാണ്.
ഈ ഗാനം 1792-ൽ, ക്ലോഡ് ജോസഫ് രൂജെ ഡ ലീൽ എഴുതിയതാണ്.
1795-ൽ, ഫ്രഞ്ച് ദേശീയ കൺവെൻഷൻ ഈ ഗാനം ദേശീയഗാനമായി അംഗീകരിച്ചു.
ഫ്രഞ്ച് വിപ്ലവയുദ്ധങ്ങളുടെ കാലഘട്ടത്തിലായിരുന്നു ഈ ഗാനം എഴുതിയത്.
1792 ഏപ്രിൽ 20-നു, ഫ്രാൻസ് ഓസ്ട്രിയയുടെ നേരെ യുദ്ധം പ്രഖ്യാപിച്ചു.
ഇതിനു ശേഷം, സ്ട്രാസ്ബർഗിൻ്റെ നഗരാദ്ധ്യക്ഷൻ രൂജെ ഡ ലീലോട് ഫ്രഞ്ച് സൈനികന്മാരെ പ്രചോദിപ്പിക്കുന്ന ഒരു ഗാനം എഴുതാൻ അഭ്യർത്ഥിച്ചു.
1792 ഏപ്രിൽ 25-നു, രൂജെ ഡ ലീൽ ലാ മാർസെയ്യെസ്സിൻ്റെ വരികൾ എഴുതി.
ഫ്രഞ്ച് ദേശീയ കൺവെൻഷൻ, 1795 ജൂലെെ 14-നു, ഈ ഗാനത്തിനെ ദേശീയഗാനമായി സ്വീകരിച്ചു.
പക്ഷേ പിന്നീട്, നെപ്പോളിയൻ്റെ കീഴിലും മറ്റ് രാജാക്കന്മാരുടെ കീഴിലും ഈ ഗാനം നിരോധിക്കപ്പെട്ടിരുന്നു.
1879-ൽ, ലാ മാർസെയ്യെസ് വീണ്ടും ഫ്രാൻസിൻ്റെ ദേശീയഗാനമായി.
ലാ മാർസെയ്യെസ്സിൽ ഏഴ് ചരണങ്ങൾ ഉണ്ട്.
ഈ ചരണങ്ങളിൽ, ആദ്യത്തെ ചരണം മാത്രമാണ് പതിവായി പാടുന്നത്.
ഇതാണ് ലാ മാർസെയ്യെസ്സിൻ്റെ ആദ്യത്തെ ചരണം.
ഫ്രഞ്ച് വരികൾ Allons, enfants de la patrie, Le jour de gloire est arrivé!
Contre nous de la tyrannie, L'étendard sanglant est levé!
L'étendard sanglant est levé!
Entendez-vous dans les campagnes Mugir ces féroces soldats?
Ils viennent jusque dans vos bras Égorger vos fils, vos compagnes!
Aux armes, citoyens!
Formez vos bataillons!
Marchons, marchons!
Qu'un sang impur Abreuve nos sillons!
മലയാള ലിപിയിലേക്ക് ലിപ്യന്തരണം അലോൻസെൻഫ ഡ ലാ പട്രീ, ല ഷൂർ ഡ ഗ്ല്വാർ ഏറ്റാരിവെ!
കോൻട്ര നൂ ഡ ലാ ടീരനീയ്, ലേറ്റൻഡാർ സാംഗ്ലാൻ്റേ ലെവേ!
ലേറ്റൻഡാർ സാംഗ്ലാൻ്റേ ലെവേ!
അൻ്റാൻ്റെ വൂ ഡാൻ ലേ കംപാന്യ് മൂഷീർ സെ ഫെരോസ് സൊൽഡാ?
ഇൽ വിയേൻ ഷുസ്ക ഡാൻ വൊ ബ്രാ എഗോർഷെ വൊ ഫീസ്, വൊ കൊംപാന്യ്!
ഓസാർമ്, സിറ്റൊയെ!
ഫൊർമേ വൊ ബറ്റയ്യോ!
മാർഷോ, മാർഷോ!
കാൻ സാങ്ങ് എംപൂർ അബ്രൂവ് നൊ സിയ്യോ!
മലയാളത്തിലേക്ക് വിവർത്തനം വരു സ്വരാജ്യത്തിൻ്റെ മക്കളെ, ആ മഹത്തായ ദിവസം എത്തിച്ചേർന്നു!
നമുക്കെതിരായി സ്വേച്ഛാധിപത്യത്തിൻ്റെ രക്തമയമായ കൊടി പൊങ്ങി!
രക്തമയമായ കൊടി പൊങ്ങി!
കേൾക്കുന്നുണ്ടോ, നാട്ടിൻപുറത്ത്, ആ ക്രൂരമായ പടയാളികളുടെ അലർച്ചകൾ?
അവർ നിങ്ങളുടെ അടുത്ത് വരുന്നു നിങ്ങളുടെ പുത്രന്മാരുടെയും ഭാര്യമാരുടെയും കഴുത്തെടുക്കാൻ!
ആയുധങ്ങൾ എടുക്കു, പൗരന്മാരെ!
സൈന്യദളങ്ങൾ ഉണ്ടാക്കുക!
അണിയണിയായി നടക്കാം, അണിയണിയായി നടക്കാം!
അശുദ്ധമായ രക്തം നമ്മുടെ വയലുകളിൽ ഒഴുകുന്ന വരെ!
ലാ ലിഗാ ഇംഗ്ലീഷ് വിലാസം https://ml.wikipedia.org/wiki/La_Liga
സ്പാനിഷ് ഫുട്ബോളിലെ പ്രധാന ലീഗാണ് ലാ ലിഗാ എന്ന പേരിലറിയപ്പെടുന്ന ലിഗാ നാഷണൽ ഡി ഫുട്ബോൾ പ്രൊഫഷണൽ പ്രിമേറ ഡിവിഷൻ .
ഔദ്യോഗിക നാമം ലാ ലിഗാ സാൻടാൻദർ എന്നാണ്.
ഇരുപത് ടീമുകൾ ഉൾകൊള്ളുന്ന ലാ ലിഗയിൽ എല്ലാ സീസണിലും അവസാന മൂന്ന് സ്ഥാനക്കാരെ രണ്ടാം ഡിവിഷനിലേക്ക് തരം താഴ്തത്തുകയും പ്രസ്തുത ലീഗിലെ ആദ്യ മൂന്ന് സ്ഥാനക്കാരെ ലാ ലിഗയിലേക്ക് ഉയർത്തുകയും ചെയ്യുന്നു.
റൗണ്ട് റോബിൻ ടൂർണമെന്റിന്റെ മത്സര രീതിയാണ് ലാ ലിഗ പിന്തുടരുന്നത്.
ഓരോ ക്ലബ്ബിനും മറ്റൊരു ക്ലബ്ബുമായി രണ്ട് മത്സരം വീതം കളിക്കേണ്ടി വരും.
ഒന്ന് സ്വന്തം മൈതാനത്തും മറ്റേത് എതിർ ടീമിന്റെ മൈതാനത്തും.
ഇങ്ങനെ മൊത്തം 38 മത്സരങ്ങളുണ്ടാകും.
ഒരു വിജയത്തിന് മൂന്ന് പോയിന്റ്, സമനിലക്ക് ഒരു പോയിന്റ്, പരാജയപ്പെട്ടാൽ ഒന്നും ലഭിക്കില്ല എന്നിങ്ങനെയാണ് പോയന്റ് നൽകുന്ന വിധം.
സീസണിന്റെ അവസാനം ഏറ്റവും കൂടുതൽ പോയിന്റുള്ള ടീം കിരീടവകാശികളാവും.
ഒന്നിൽ കൂടുതൽ ടീമുകൾക്ക് ഒരേ പോയന്റാണെങ്കിൽ : എല്ലാ ടീമും രണ്ട് പരസ്പരം രണ്ട് മത്സരം വീതം കളിച്ചിട്ടുണ്ടെങ്കിൽ, രണ്ട് ടീമുകൾക്കാണ് ഒരേ പോയന്റുള്ളതെങ്കിൽ ആ ടീമുകൾ തമ്മിൽ ഏറ്റുമുട്ടിയപ്പോൾ ഏറ്റവും കൂടുതൽ ഗോളടിച്ച ടീമായിരിക്കും വിജയി.
(എവേ ഗോൾ നിയമം ഇല്ലാതെ) രണ്ടിൽ കൂടുതൽ ടീമുകൾക്ക് ഒരേ പോയന്റാണെങ്കിൽ, ആ ടീമുകൾ തമ്മിൽ കളിച്ചപ്പോൾ, നേരിട്ട് ഏറ്റുമുട്ടിയപ്പോൾ ലഭിച്ച പോയന്റുകൾ നേരിട്ട് ഏറ്റുമുട്ടിയപ്പോളുള്ള ഗോൾ വ്യത്യാസം നേരിട്ട് ഏറ്റുമുട്ടിയപ്പോൾ അടിച്ച ഗോളുകൾ എന്നിവയുടെ അടിസ്ഥാനത്തിൽ വിജയിയെ തീരുമാനിക്കും.
20 ടീമുകളാണ് ലാ ലിഗയിൽ ഉണ്ടാവാറുള്ളത്.
മുൻ സീസണിലെ 17 ടീമുകളും രണ്ടാം ഡിവിഷനിൽ നിന്ന് ഉയർത്തപ്പെട്ട മൂന്ന് ടീമുകളും ചേർന്നാണ് ഇരുപത് തികയുന്നത്.
മൈതാനങ്ങളും പ്രദേശങ്ങളും Team Location Stadium Capacity അലവേസ് വിറ്റേറിയ ഗേറ്റ്സ് മെൻഡിസോറത്സ 7004198400000000000♠ 19,840 അത്‌ലറ്റിക് ബിൽബാവോ ബിൽബാവോ സാൻ മാമെസ് 7004532890000000000♠ 53,289 അത്‌ലറ്റിക്കോ മാഡ്രിഡ് മാഡ്രിഡ് വാൻഡ മെട്രോപൊളിറ്റാനോ 7004680000000000000♠ 68,000 ബാഴ്സലോണ ബാഴ്സലോണ ക്യാമ്പ് നൂ 7004993540000000000♠ 99,354 സെൽറ്റാ വിഗോ വിഗോ ബാലായിദോസ് 7004290000000000000♠ 29,000 ഡിപ്പോർട്ടീവോ ലാ കൊരൂന എ കൊരൂന അബാൻക-റിയസോർ 7004329120000000000♠ 32,912 ഐബാർ ഐബാർ ഇപ്പുറൂ 7003708300000000000♠ 7,083 എസ്പാൻയോൾ ബാഴ്സലോണ ആർസിഡിഇ സ്റ്റേഡിയം 7004405000000000000♠ 40,500 ഗെറ്റാഫെ ഗെറ്റാഫെ കൊളീസിയം അൽഫോൻസോ പെരെസ് 7004170000000000000♠ 17,000 ഗിരോണ ഗിരോണ മോണ്ടിലിവി 7004135000000000000♠ 13,500 ലാസ് പാൽമാസ് ലാസ് പാൽമാസ് ഗ്രാൻ കാനാരിയ 7004331110000000000♠ 33,111 ലെഗാനെസ് ലെഗാനെസ് ബുട്ടാർക്ക് 7004109220000000000♠ 10,922 ലെവാന്തെ വലെൻസിയ Ciutat de València 7004263540000000000♠ 26,354 മാലഗ മാലഗ ലാ റോസലെഡാ 7004300440000000000♠ 30,044 റിയൽ ബെറ്റിസ് സെവിയ്യ ബെനിറ്റോ വില്ലാമാരിൻ 7004607200000000000♠ 60,720 റിയൽ മാഡ്രിഡ് മാഡ്രിഡ് സാന്റിയാഗോ ബെർണബേ 7004810440000000000♠ 81,044 റിയൽ സോസീഡാഡ് സാൻ സെബാസ്റ്റിയാൻ അനോയേറ്റ 7004320000000000000♠ 32,000 സെവിയ്യ സെവിയ്യ രാമോൺ സാഞ്ചസ് പിസ്യാൻ 7004427140000000000♠ 42,714 വലെൻസിയ വലെൻസിയ മെസ്റ്റല്ല 7004495000000000000♠ 49,500 വില്ലാറിയൽ വില്ലാറിയൽ എസ്റ്റാഡിയോ ഡി ലാ സെറാമിക്ക 7004248900000000000♠ 24,890 ലാ ലിഗാ പട്ടിക
2011–12 സീസൺ വരെയുള്ള ലാ ലിഗാ ടൂർണ്ണമെന്റിന്റെ സമ്പൂർണ്ണ പട്ടിക.
ഗോളുകളുടെ എണ്ണമടക്കം എല്ലാ വിവരങ്ങളും ഉൾക്കൊള്ളുന്നു.
സ്ഥാനം ടീം സീസൺ പോയിന്റ് കളിച്ചത് ജയം സമനില പരാജയം അ.
ഗോ.
ല.
2012–13 സീസണിലെ നില: 2012–13 ലാ ലിഗാ 2012–13 ലാ ലിഗാ രണ്ടാം ഡിവിഷൻ 2012–13 ലാ ലിഗാ രണ്ടാം ഡിവിഷൻ ബി 2012–13 ലാ ലിഗാ മൂന്നാം ഡിവിഷൻ 2012–13 ഡിവിഷൻസ് റിജിയോണൽസ് തീരുമാനിക്കപ്പെടാത്തത് ആർഎസ്എഫ്എഫുമായി ബന്ധമില്ലാത്തത്.
ക്ലബ്ബ അപ്രത്യക്ഷമായി.
അവലംബം പുറത്തേക്കുള്ള കണ്ണികൾ (in English) ലാ ലിഗാ Archived 2012-04-18 at the Wayback Machine .
(in Spanish) ആർഎഫ്ഇഎഫ് ലാ ലിഗാ ഫേസ്‌ബുക്കിൽ ലാ ലിഗാ ട്വിറ്ററിൽ
ലാ ലൊറോന ഇംഗ്ലീഷ് വിലാസം https://ml.wikipedia.org/wiki/La_Llorona മെക്സിക്കോയിലെ സോചിമിൽകോയിലെ ലാ ലോറോണ ദ്വീപിൽ സ്ഥാപിച്ചിരിക്കുന്ന ലാലൊറോനയുടെ പ്രതിമ (2015).
ലാറ്റിനമേരിക്കൻ നാടോടിക്കഥകളിൽ , ലാ ലൊറോന ( സ്പാനിഷ് ഉച്ചാരണം: [la ʝoˈɾona] ; "വിലപിക്കുന്ന സ്ത്രീ" അല്ലെങ്കിൽ "നിലവിളിക്കുന്നവൾ") മുങ്ങിമരിച്ച തന്റെ കുട്ടികളെയോർത്ത് വിലപിച്ചുകൊണ്ട് നദീതട പ്രദേശങ്ങളിൽ അലഞ്ഞുതിരിയുന്ന ഒരു പ്രേതമാണ്.
ഈ ഐതിഹാസിക കഥാപാത്രത്തിന് വൈവിധ്യമാർന്ന വിശദാംശങ്ങളും പതിപ്പുകളും ഉണ്ട്.
ഇതിന്റെ ഒരു സാധാരണ പതിപ്പിൽ, സമ്പന്നനായ ഒരു മേച്ചിൽക്കള ഉടമയെ വിവാഹം കഴിക്കുന്ന മരിയ എന്ന സുന്ദരിയായ ഒരു യുവതിയ്ക്ക് അയാളിൽ രണ്ട് കുട്ടികളുണ്ടാകുന്നു.
ഒരു ദിവസം, മരിയ തന്റെ ഭർത്താവിനെ മറ്റൊരു സ്ത്രീയോടൊപ്പം കാണുകയും അനിയന്ത്രിതമായ ദേഷ്യത്തിൽ അവൾ തന്റെ മക്കളെ ഒരു നദിയിൽ മുക്കിക്കൊല്ലുകയും എന്നാൽ ഉടനടി ഖേദിക്കുകയും ചെയ്യുന്നു.
അവരെ രക്ഷിക്കാനാവാതിരുന്ന അവൾ കുറ്റബോധത്താൽ അവൾ സ്വയം മുങ്ങിമരിക്കുന്നുവെങ്കിലും തന്റെ മക്കളില്ലാതെ മരണാനന്തര ജീവിതത്തിൽ പ്രവേശിക്കാൻ അവൾക്ക് കഴിയുന്നില്ല.
കഥയുടെ മറ്റൊരു പതിപ്പിൽ, നിയമവിരുദ്ധമായി ജനിച്ച തന്റെ കുട്ടികളെ  പിതാവ് അയാളുടെ ഭാര്യയോടൊപ്പം വളർത്താൻ കൊണ്ടുപോകുന്നതിനെ പ്രതിരോധിക്കുവാൻ അവൾ അവരെ നദിയിൽ മുക്കിക്കൊല്ലുന്നു.
ലാ ലോറോണ കെട്ടുകഥയുടെ വൈജാത്യമാർന്ന പ്രമേയങ്ങളിൽ വെളുത്ത വസ്ത്രങ്ങൾ, അർദ്ധ രാത്രിയിലെ വിലാപം, ജലവുമായുള്ള ബന്ധം എന്നിവയും ഉൾപ്പെടുന്നു.
ലാ ലൊറോണയെന്ന ഇതിഹാസം മെക്സിക്കോ , മധ്യ , തെക്കേ അമേരിക്ക എന്നിവയുൾപ്പെടെ ഹിസ്പാനിക് അമേരിക്കയിലുടനീളം പരമ്പരാഗതമായി പറയപ്പെടുന്നു.
അവലംബം ↑ ↑ ↑ ↑ Werner 1997 , പുറം.
sfn error: no target: CITEREFWerner1997 ( help )
വള്ളിവട്ടം ഇംഗ്ലീഷ് വിലാസം https://ml.wikipedia.org/wiki/Vallivattom
കേരളത്തിലെ വെള്ളാങ്ങല്ലൂർ ഗ്രാമപഞ്ചായത്തിലെ ഒരു ഗ്രാമമാണ് വള്ളിവട്ടം .
തൃശൂർ കൊടുങ്ങല്ലൂർ റോഡിന്റെ പടിഞ്ഞാറേ  അറ്റത്തായാണ് വള്ളിവട്ടം സ്ഥിതിചെയ്യുന്നത്.
വള്ളിവട്ടത്തിനോട് ചേർന്ന് NH 66 കടന്നു പോകുന്നു കൊടുങ്ങല്ലൂരിൽ നിന്ന്13 കിലോമീറ്റർ അകലെ യാണ് വള്ളിവട്ടം സ്ഥിതിചെയ്യുന്നത്.
അടുത്തുള്ള മറ്റൊരു ടൗൺ ഇരിങ്ങാലക്കുടയാണ് .
എറ്റവും അടുത്തുള്ള മറ്റൊരുഗ്രാമമായ കരൂപ്പടന്നയിൽനിന്ന് ഇവിടേക്ക് 1.5 കിലോമീറ്റർ ദൂരമുണ്ട്.
വള്ളിവട്ടം തറ, ചീപ്പുംചിറ, നായ്ക്കക്കുളത്തുക്കാട്, ബ്രാലം , കെട്ടുചിറ, അമരിപ്പാടം, വള്ളിവട്ടം ഈസ്റ്റ്, ചിരട്ടക്കുന്ന്, കോഴിക്കാട് എന്നീ ചെറിയ ഗ്രാമങ്ങൾ ഉൾെപെടുന്നതാണ് വള്ളിവട്ടം
വള്ളിവട്ടത്ത് അഞ്ച് സ്ക്കൂളുകളുണ്ട്.
ഇവിടെ ഏഴ് മോസ്കുകളും പതിനഞ്ച് ക്ഷേത്രങ്ങളും മൂന്ന് പള്ളികളുമുണ്ട്.
കോണത്തുകുന്ന് പൂവത്തും കടവ് റോഡ്, പൈങ്ങോട് കോണത്തുകുന്ന് റോഡ്, കരൂപ്പടന്ന ചിരട്ടക്കുന്ന് റോഡ് എന്നിവയാണ് ഇതിലൂടെ കടന്നുപോകുന്ന മറ്റ് പ്രധാന റോഡുകൾ അവലംബം പുറത്തേക്കുള്ള കണ്ണികൾ Youtube video
വള്ളുവക്കോനാതിരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വള്ളുവക്കോനാതിരി എന്നത് ആറങ്ങോട്ടു സ്വരൂപത്തിലെ തലമുതിർന്ന പുരുഷ അംഗത്തിന്റെ സ്ഥാനമാകുന്നു.
കുറുവയായിരുന്നു ആസ്ഥാനം.
കടന്നമണ്ണയായിരുന്നു മൂലസ്വരൂപ സ്ഥാനം.
കോതൈ കടുങ്ങോനായ കോവിൽ കരുമികൾ എന്നായിരുന്നു സ്ഥാനം.
കടന്നമണ്ണ, ആയിരനാഴി, മങ്കട , അരിപ്പുറെ നാലു  കോവിലകങ്ങളിൽ മൂത്ത പുരുഷനാകുന്നു ഈ സ്ഥാനി.
തിരുമാന്ധാംകുന്ന് ഭഗവതി വള്ളുവനാടിന്റെ പരദേവതയും, പന്തല്ലൂർ ഭഗവതി വള്ളുവക്കോൻറെ സ്വരൂപ പരദേവതയും ആകുന്നു.
വെള്ളപ്പൻ എന്നത് വള്ളുവക്കോനാതിരിയുടെ സ്ഥാനമാകുന്നു.
വെള്ളപ്പനാട്ടുകരയിലെ ഭരണാധികാരി എന്നർത്ഥം.
വെള്ളപ്പനാട്ടുകര  സംസ്കൃതഭാഷയിൽ വല്ലഭക്ഷോണി ആകുന്നു.
വെള്ളപ്പൻ എന്നത് വല്ലഭൻ എന്ന് എഴുതുന്നു.
വല്ലഭൻ പല്ലവനായിരിക്കുമോ എന്ന് ചിലർ സംശയിച്ചിരുന്നു.
വള്ളുവനാട്ടിലെ സ്വരൂപ ഗ്രന്ഥവരിയിൽ വള്ളുവക്കോനാതിരിയെ  ഇപ്രകാരം സംബോധന ചെയ്തുകാണുന്നു: വള്ളുവനാടുടയ കടന്നോൻ മൂത്ത വകയിൽ ചെറുകാട്ട താവഴിയിൽ കോതൈ കടുങ്ങോനായ കോവിൽ കരുമികൾ.
ഇതിലെ വെള്ളപ്പനാട്ടുകര എന്ന സംബോധന ശ്രദ്ധിക്കുക.
ചെറുകാട്ട താവഴി ഇവരുടെ ഏതോ പ്രാചീന മൂലകുടുംബ സ്ഥാനമായിരിക്കണം.
കോതൈ എന്നത് ഭരണവംശ സൂചനയാകുന്നു.
കടുംകോ അഥവാ വലിയസ്ഥാനമുള്ള  ഭരണാധിപൻ കടുങ്ങോൻ ആകുന്നു.
കോവിൽ കാര്യം ചെയ്യുന്നവരെ കോവിൽ കരുമികൾ എന്ന് പറയുന്നു.
കടന്നോൻമൂത്ത വക
വള്ളുവക്കോൻറെ കുടുംബ മൂലസ്ഥാനത്തെ കടന്നമണ്ണ പരനാട്ടു കോവിലകം എന്നു പറയുന്നു.
കടന്നമണ്ണ ദേശപ്പേര് ആകുന്നു.
താവഴിയെ കടന്നോൻ മൂത്ത വക എന്ന് പറയുന്നു.
കടന്നൻ എന്നൊരു വ്യക്തിനാമം വള്ളുവനാട് ഗ്രന്ഥവരിയിൽ കാണാം.
തലമൂത്ത ഒന്നാമത്തെ സ്ത്രീ അംഗത്തെ വേദപുരാട്ടി എന്നും കുളത്തുർ തമ്പുരാട്ടി എന്നും പറയുന്നു.
രണ്ടാമത്തെ സ്ത്രീ സ്ഥാനിയെ കടന്നോൻ മൂത്ത തമ്പുരാട്ടി എന്നും ഇവരുടെ ആസ്ഥാനത്തെ കടന്നോൻ കോവിലകമെന്നും പറയുന്നു.
കൂടാതെ കടന്നേൻ കാവ് എന്നൊരു ആരാധനാലയവും വള്ളുവനാട്ടിലുണ്ട്.
കടന്നമണ്ണപുരം നരസിംഹസ്വാമി ക്ഷേത്രവും കാണാം.
കടന്നൻ എന്ന ശബ്ദം കദംബനായിരിക്കുമോ എന്ന് ഒരു ചരിത്രഗവേഷകൻ സംശയിക്കുന്നുണ്ട്.
അവലംബം പുറം കണ്ണികൾ https://howlingpixel.com/i-ml/വള്ളുവനാട്%5Bപ്രവർത്തിക്കാത്ത+കണ്ണി%5D https://howlingpixel.com/i-ml/നെടുങ്ങനാട്%5Bപ്രവർത്തിക്കാത്ത+കണ്ണി%5D https://en.wikipedia.org/wiki/Perinthalmanna https://en.wikipedia.org/wiki/Thirumandhamkunnu_Temple
വള്ളിയൂർക്കാവ് ഇംഗ്ലീഷ് വിലാസം https://ml.wikipedia.org/wiki/Valliyoorkavu ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
വയനാട്ടിലെ മാനന്തവാടിക്കടുത്തുള്ള ഒരു ഗ്രാമമാണ് വള്ളിയൂർക്കാവ് (Valliyoorkavu) .
പ്രശസ്തമായ വള്ളിയൂർക്കാവ് ക്ഷേത്രം ഇവിടെയാണ്.
വള്ളിയാനിക്കാട്ട് ഭഗവതി ക്ഷേത്രം
തൊടുപുഴ താലൂക്കിലെ കുമാരമംഗലം പഞ്ചായത്തിൽ കുമാരമംഗലം ജംഗ്ഷന് സമീപം സ്ഥിതി ചെയ്യുന്ന ക്ഷേത്രത്തിലെ പ്രധാന പ്രതിഷഠ ഭദ്രകാളി ആണ്.
ക്ഷേത്രത്തിലെ മീനപ്പൂര മഹോത്സവത്തിനോട് അനുബന്ധിച്ച് നടക്കുന്ന മുടിയേറ്റ് പ്രസിദ്ധമാണ്.
തൊടുപുഴയിൽ നിന്ന് അടിമാലിക്കുള്ള വഴിയിൽ വെങ്ങല്ലൂർ നിന്നും നാല് കിലോമീറ്റർ അകലെ ആണ് ക്ഷേത്രം സ്ഥിതി ചെയ്യുന്നത്.
വള്ളിസമരം ഈ ലേഖനം ഒരു അനാഥലേഖനമാണ് .
കേരളത്തിലെ ആദ്യത്തെ ആദിവാസി സമരമാണ്‌ വള്ളി സമരം തിരുനെല്ലിയിൽ നക്സലൈറ്റായ വർഗീസാണ്‌ ഇതിനു നേതൃത്വം കൊടുത്തത്.
സമരത്തിൽ ആദിവാസികൾ ജയിച്ചുവെങ്കിലും വർഗീസ് കൊല്ലപ്പെട്ടു.
ആദിവാസികളെ വനമേഖലയിൽ ജോലിക്ക് നിയോഗിച്ചാൽ അവർക്ക് കൂലിയായി കൊടുത്തിരുന്നതിനെ വള്ളി എന്നാണ്‌ വിളിച്ചിരുന്നത്.
ഭക്ഷ്യധാന്യമോ മറ്റു ഉപയോഗസാധനങ്ങളോ ആണ്‌ കൂലിയായി കൊടുത്തിരുന്നത്.
ധാന്യമാണ്‌ കൊടുക്കുന്നതെങ്കിൽ അതിനുപയോഗ്ഗിക്കുന്ന അളവു പാത്രം (നാഴി/എടങ്ങഴി) സാധാരണ അളവിലും കൂറഞ്ഞവയായിരുന്നു.
ഇതിനെതിരെയായിരുന്നു സംഘടിതമായ ഈ സമരം.
അങ്ങനെയാണ്‌ വള്ളി സമരം എന്ന പേരു വരാൻ കാരണം.
ചരിത്രാതീതകാലം മുതൽക്കേ കാട്ടിൽ ജീവിച്ചിരുന്നവരാണ്‌ ആദിവാസികൾ.
അവർക്ക് എഴുത്തും വായനയും വശമില്ലാത്തതിനാലും ലിഖിതവിദ്യ അറിയാത്തതിനാലും മറ്റു കാരണങ്ങളാലും ജീവിച്ചുപോന്ന ഭൂമിയുടെ കൈവശരേഖകൾ ഒന്നുമില്ല.
അവർ നിയമപരമായി കുടിയേറ്റക്കാർ എന്നാണറിയപ്പെടുന്നത്.
ഇത് കേരളത്തിൽ മാത്രമല്ല ഇന്ത്യയിലെല്ലായിടത്തും ഇതാണ്‌ സ്ഥിതി.
1864-ൽ ബ്രിട്ടീഷുകാർ കാടായ കാടെല്ലാം ഏറ്റെടുത്തശേഷം വനം വകുപ്പുണ്ടാക്കി ഏല്പിച്ചു.
അന്ന് അവരുടെ അനുവാദമില്ലാതെ കാട്ടിൽ താമസിച്ചിരുന്നവരെല്ലാം കുടിയേറ്റക്കാരായിത്തീർന്നു.
ഇതേ അഭിപ്രായം തന്നെയാണ്‌ ഇന്ത്യാ ഗവർണ്മെന്റിനും സംസ്ഥാന സർക്കാരുകൾക്കും.
ആദിവാസികൾ നായാടിയും ഭക്ഷ്യസാധനങ്ങൾ ശേഖരിച്ചും, കൃഷി ചെയ്തും വിവിധ ജീവിതമാർഗ്ഗങ്ങൾ സ്വീകരിച്ചിരുന്നവരാണ്‌.
കുറിപ്പുകൾ അവലംബം ↑ ആദിവാസി സമരത്തിന്റെ അർത്ഥാന്തരങ്ങൾ-മുത്തങ്ങ സമരത്തിന്റെ പശ്ചാത്തലത്തിൽ ഒരപ്രഗ്രഥനം- എഡീറ്റർ പ്രൊഫ: എം.കെ. പ്രകാശ്- ശാസ്ത്രസാഹിത്യ പരിഷത്ത് ↑
വള്ളിമന്ദാരം ഇംഗ്ലീഷ് വിലാസം https://ml.wikipedia.org/wiki/Bauhinia_phoenicea
തെക്കേപശ്ചിമഘട്ടത്തിൽ മാത്രം കാണുന്ന, മരങ്ങളുടെ മുകളിലോളം കയറിപ്പോവുന്ന, ചുവന്ന പൂക്കൾ നിറയെ ഉണ്ടാവുന്ന ഒരു വള്ളിച്ചെടിയാണ് വള്ളിമന്ദാരം .
( ശാസ്ത്രീയനാമം : Bauhinia phoenicea ) .
Scarlet Bauhinia എന്ന് അറിയപ്പെടുന്നു .
നീലനവാബ് ശലഭ-ലാർവകളുടെ ഭക്ഷണസസ്യങ്ങളിൽ ഒന്ന് വള്ളിമന്ദാരമാണ്.
2015 -ൽ ഇറങ്ങിയ ഗവേഷണഫലങ്ങളിൽ വള്ളിമന്ദാരത്തിന്റെ സ്ഥിതി ഭേദ്യകരമായ അവസ്ഥയിൽ ആണെന്ന് കാണുന്നുണ്ട്.
മേലാപ്പു വരെ കയറിച്ചെന്നു മരങ്ങളുടെ അന്തകനാകാൻ തക്ക മിടുക്കുള്ള ഒരു വള്ളിച്ചെടിയാണിത്.
1919-ൽ ഗാംബിൾ നിരീക്ഷിച്ചത് "കാടിന്റെ നാശത്തിനു തന്നെ കാരണമാവൻ മാത്രം ശേഷിയുള്ള വള്ളിമന്ദാരത്തെ നശിപ്പിക്കേണ്ടതാണ്" എന്നാണ്.
അക്കാലത്തിനു ശേഷം കാര്യമായ പഠനങ്ങളൊന്നും ഈ ചെടിയെപ്പറ്റി നടന്നിട്ടില്ല.
2007 മുതൽ 2012 വരെയുള്ള പഠനത്തിലാണ് ഈ ചെടിയുടെ വിതരണത്തെപ്പറ്റിയുള്ള കാര്യമായ അറിവു ലഭിച്ചത്.
ഗാംബിളിന്റെ നിരീക്ഷണപ്രകാരം ഈ ചെടി വ്യാപകമായി നശിപ്പിച്ചുണ്ടാവാം, മാത്രമല്ല യാതൊരു സാമ്പത്തികഗുണങ്ങളും വള്ളിമന്ദാരത്തിനില്ലതാനും.
കഴിഞ്ഞ നൂറ്റാണ്ടിൽ കാടുമുഴുവൻ നിറഞ്ഞുനിന്നിരുന്ന ഈ സസ്യം ഇന്നു അവിടവിടെയായി ചില സ്ഥലങ്ങളിൽ മാത്രമേ കാണപ്പെടുന്നുള്ളൂ.
അവലംബം പുറത്തേക്കുള്ള കണ്ണികൾ ന്യൂക്ലിയോറ്റൈഡ് പരീക്ഷണം വിക്കിസ്പീഷിസിൽ Bauhinia phoenicea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Bauhinia phoenicea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വള്ളിമാങ്ങ
മുന്തിരി (വിറ്റേസ്സീ - Vitaceae ) കുടുംബ ത്തിലെ Vitoidaceae ഉപകുടുംബത്തിൽപ്പെട്ട ചെടിയാണ് കാടൻമുന്തിരി അഥവാ വള്ളിമാങ്ങ .
(ശാസ്ത്രീയനാമം : Ampelocissus latifolia ) .
ഇത് ഇന്ത്യൻ ഉപഭൂഖണ്ഡ ത്തിലെ സ്വദേശിസസ്യമാണ്.
മഹാരാഷ്ട്ര, കർണാടകം, കേരളം എന്നിവിടങ്ങളിൽ കണ്ടെത്തിയിട്ടുണ്ട്.
കേരളത്തിൽ കണ്ണൂർ, കാസർഗോട്, മലപ്പുറം, കോഴിക്കോട്, പാലക്കാട്, കോട്ടയം ജില്ലകളിൽ കാണപ്പെടുന്നു.
നിത്യഹരിത വനങ്ങളിൽ അരുവികൾക്ക് സമീപം വളരുന്നു.
Ampelocissus ജീനസിന്റെ ടൈപ് സ്പീഷീസാണിത് .
ഇതിന്റെ ബാസിയോനിം ആയ Vitis latifolia എന്ന പേരിലായിരുന്നു പരിഗണിച്ചു വന്നിരുന്നത്.
1824 ഇൽ ആണ് ആദ്യമായി വിവരിക്കപ്പെട്ടത്.
മിനുസമുള്ള തണ്ടുകളുള്ള പടർന്നു കയറുന്ന ചെടി.
ഹൃദയാകൃതിയിൽ അറ്റം കൂർത്തതും അരികുകൾ ദന്തുരമായതുമായ ഇലകൾ.
ചുവപ്പിനോടടുക്കുന്ന തവിട്ടുനിറത്തിലുള്ള പൂക്കൾ.
പാകമാകുമ്പോൾ കറുപ്പു നിറമാകുന്ന കായകൾ(berry) മുന്തിരിക്കുലകളോട് സാമ്യമുള്ള കുലകളിലാണ് കാണപ്പെടുന്നത്.
2-4 കുരുക്കൾ ഓരോ കായയിലും കാണാം.
മെയ് മുതൽ ജൂൺ വരെയുള്ള കാലത്താണ് പൂക്കളും കായകളും ഉണ്ടാകുന്നത്.
ചിത്രശാല References
വിസ് ഖലീഫ
ഒരു അമേരിക്കൻ റാപ്പറും ഗാനരചയിതാവും അഭിനേതാവുമാണ് കാമറൂൺ ജിബ്രിൽ തോമസ് (ജനനം സെപ്റ്റംബർ 8, 1987), എന്ന വിസ് ഖലീഫ , 2006 ൽ തന്റെ ആദ്യ ആൽബം ഷോ ആൻഡ് പ്രൂവ് പുറത്തിറക്കി.
2007 ൽ വാർണർ ബ്രദേഴ്സ് റെക്കോർഡ്സിൽ ഒപ്പിട്ടു.
അദ്ദേഹത്തിന്റെ യൂറോഡാൻസ് സ്വാധീനമുള്ള സിംഗിൾ "സേ യെ" നഗര റേഡിയോയിൽ സംപ്രേക്ഷണം ചെയ്യുകയും 2008 ലെ റിഥമിക് ടോപ്പ് 40, ഹോട്ട് റാപ്പ് ട്രാക്ക് ചാർട്ട് എന്നിവയിൽ ആദ്യത്തെ മൈനർ ഹിറ്റാകുകയും ചെയ്തു.
വിസ്കായ പാലം ഇംഗ്ലീഷ് വിലാസം https://ml.wikipedia.org/wiki/Vizcaya_Bridge
ജലയാനങ്ങളുടെ സഞ്ചാരത്തിന് തടസ്സമുണ്ടാക്കാത്ത തരം ട്രാൻസ്പോർട്ടർ ബ്രിഡ്ജ് ആയ, സ്പെയിനിലെ ബിസ്കെ പ്രവിശ്യയിലെ പോർചുഗലറ്റ് , ലാസ് അരീനാസ് (ഗെറ്റ്ക്സോ യുടെ ഭാഗം) പട്ടണങ്ങളെ നെർവിയോൺ നദിക്കു കുറുകെ ബന്ധിപ്പിക്കുന്ന പാലമാണ് വിസ്കായ പാലം.
തദ്ദേശവാസികൾ ഈ പാലത്തെ ഔദ്യോഗിക വെബ്സൈറ്റിൽ പോലും പ്യൂവന്റെ കൊൾഗാന്റെ എന്നാണ് വിളിക്കാറുള്ളത്.
സ്പാനിഷിൽ തൂക്കുപാലം എന്നാണ് ഇതിനു അർത്ഥമെങ്കിലും തൂക്കുപാലത്തിൽ നിന്നും തികസിച്ചും വ്യത്യസ്തമായ ഘടനയാണ് ഇതിന്റേത്.
നെർവിയോൺ നദിയുടെ തീരങ്ങളെ ബന്ധിപ്പിക്കാനായാണ് ഈ പാലം പണിതത്.
ലോകത്തിലെ ഏറ്റവും പഴയ ട്രാൻസ്പോർട്ടർ ബ്രിഡ്ജ് ആയ ഈ പാലം ഗുസ്താവ് ഈഫലിന്റെ ശിഷ്യനായിരുന്ന ആൽബർട്ടോ പലാസിയോ ആണ് രൂപകൽപ്പന ചെയ്തത്.
ഫെർഡിനാൻഡ് ജോസഫ് എന്ന എൻജിനീയർക്കായിരുന്നു നിർമ്മാണ ചുമതല.
സാന്റോസ് ലോപ്പസ് ഡി ലെറ്റോണയായിരുന്നു സാമ്പത്തിക ചുമതല വഹിച്ചിരുന്നത്.
ബിൽബാവോ തുറമുഖത്തിൽ നിന്നുള്ള ജലഗതാഗതത്തിനു തടസമുണ്ടാക്കാതെ ന്യായമായ ചെലവിൽ നിർമ്മിക്കാൻ പറ്റുന്നവിധത്തിലായിരുന്നു പലാസിയോ ഇത് രൂപകൽപ്പന ചെയ്തത്.
പാലത്തിന്റെ സേവനം ഒരിക്കൽ മാത്രം നാല് വർഷത്തേക്ക് തടസപ്പെട്ടിരുന്നു.
സ്പാനിഷ് ആഭ്യന്തര യുദ്ധത്തിൽ പാലത്തിന്റെ മേൽഭാഗം  ഡയനാമിറ്റ് ഉപയോഗിച്ച തകർത്തപ്പോഴായിരുന്നു ഇത്.
പോർചുഗലറ്റിലെ തന്റെ ഭവനത്തിലിരുന്ന് പാലത്തിന്റെ ഭാഗികമായ തകർച്ച തന്റെ മരണത്തിനു തൊട്ടുമുൻപ് പലാസിയോ കണ്ടു.
2006 ജൂലൈ 13ന് വിസ്കായ പാലത്തെ ഒരു ലോക പൈതൃക സ്ഥാനമായി യുനെസ്കോ പ്രഖ്യാപിച്ചു.
സ്പെയിനിലെ ഏക വ്യാവസായിക പൈതൃക കേന്ദ്രമാണ് ഇത്.
ഭംഗിയുടെയും പ്രവർത്തന മികവിന്റെയും സമന്വയമായാണ് യുനെസ്കോ വിസ്കായ പാലത്തെ പരിഗണിക്കുന്നത്.
ഇരുമ്പും ഉരുക്കു കമ്പികളും ഉപയോഗിച്ച് പാലം നിർമ്മിക്കുന്ന രീതിക്ക് പിന്നീട് ലോകം മുഴുവൻ അനുകരണങ്ങളുണ്ടായി.
ചിത്രങ്ങൾ പാലത്തിന്റെ മുകൾഭാഗം മൂടൽമഞ്ഞിലെ കാഴ്ച്ച അവലംബം പുറത്തേക്കുള്ള കണ്ണികൾ Wikimedia Commons has media related to Vizcaya Bridge .
http://www.puente-colgante.com Tourism in the Basque Country http://www.guiabizkaia.com/gbilbao/portu/Index.html Archived 2007-02-11 at the Wayback Machine .
UNESCO World Heritage Official Site with the Vizcaya Bridge profile Portugalete Transporter Bridge in the Structurae database Puente Vizcaya
വിസ് ആൻഡ്രൂസ്
മലയാളത്തിലെ ആദ്യകാല നാടക ആചാര്യൻമാരിൽ ഒരാളായിരുന്നു വിസ് ആൻഡ്രൂസ് .
മലയാളത്തിലെ ആദ്യ സംഗീത നാടകമായ ഇസ്താക്കി ചരിത്രം എഴുതിയത് ഇദ്ദേഹമാണ്.
ചെല്ലാനം ഗ്രാമത്തിലാണ് വിസ് ജനിച്ചത്.
നാൽപ്പത്തിയേഴിലധികം നാടകങ്ങൾ ഇദ്ദേഹം രചിച്ചിട്ടുണ്ട്.
ആർട്ടിസ്റ്റ് പി.ജെ. ചെറിയാൻ , സംഗീത സംവിധായകനും നടനുമായ വിമൽകുമാർ, ശിവപ്രസാദ്, വേലുക്കുട്ടി, അഗസ്റ്റിൻ ജോസഫ്, സെബാസ്റ്റ്യൻ കുഞ്ഞുകുഞ്ഞു ഭാഗവതർ എന്നിവരുടെ ഗുരുസ്ഥാനീയനായിരുന്നു ഇദ്ദേഹം.
നാടകങ്ങൾ ജ്ഞാനസുന്ദരി അക്ബർ വിശ്വാസ വിജയം പറുദീസാ നഷ്ടം കാല കോലാഹലം മിശിഹാ ചരിത്രം അവലംബം
വിസ്കി ഇംഗ്ലീഷ് വിലാസം https://ml.wikipedia.org/wiki/Whisky വിസ്കി "ഓൺ ദി റോക്ക്സ്" (ഐസോടു കൂടിയത്).
വിവിധ ധാന്യങ്ങൾ പൊടിച്ച് കൂട്ടിക്കലർത്തി ‌പുളിപ്പിച്ച് തയ്യാറാക്കി സ്വേദനം ചെയ്തെടുക്കുന്ന മദ്യമാണ് വിസ്കി .
പലതരം വിസ്കികളുണ്ടാക്കാൻ പലതരം ധാന്യങ്ങളാണുപയോഗിക്കുന്നത്.
ബാർലി , മുളപ്പിച്ചുണക്കിയ ബാർലി (മാൾട്ട്), വരക് , മാൾട്ട് ചെയ്ത വരക്, ഗോതമ്പ് , ബക്ക് വീറ്റ് , ചോളം എന്നിവ ഇതിനുപയോഗിക്കാറുണ്ട്.
മരം കൊണ്ടുണ്ടാക്കിയ വീപ്പകളിൽ സൂക്ഷിച്ചാണ് വിസ്കിക്ക്  പഴക്കം വർദ്ധിപ്പിക്കുന്നത്.
ഇത്തരം വീപ്പകൾ കരിഞ്ഞ ഓക്ക് തടികൊണ്ടാണ് സാധാരണ ഉണ്ടാക്കുന്നത്.
ലോകത്ത് പല തരം വിസ്കികളുണ്ട്.
ധാന്യങ്ങളുടെ പുളിപ്പിക്കൽ , സ്വേദനം ചെയ്യൽ , മരവീപ്പകളിൽ സൂക്ഷിക്കൽ എന്നിവയാണ് ഇവയ്ക്ക് പൊതുവായുള്ള ലക്ഷണങ്ങൾ.
അവലംബം പുറത്തേയ്ക്കുള്ള കണ്ണികൾ Whisky എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
StraightBourbon.com BourbonEnthusiast.com Whisky Advocate Magazine Whisky Magazine The World Atlas of Whisky Archived 2013-01-28 at the Wayback Machine .
- The World Atlas of Whisky by Dave Broom Los Angeles Whiskey Society - The largest non-profit database of whiskey ratings and notes in the United States.
വിസ്കം മിനിമം ഇംഗ്ലീഷ് വിലാസം https://ml.wikipedia.org/wiki/Viscum_minimum
സാന്റലേസി കുടുംബത്തിലെ ഒരു ഇനം മിസിൽടോ ആണ് വിസ്കം മിനിമം .
ദക്ഷിണാഫ്രിക്കയിൽ നിന്നുള്ള ഒരു പരാന്നഭോജി സസ്യമാണിത്.
മൈറ്റോകോൺഡ്രിയൽ ജീനോം ക്രമാനുഗതമായ വിസ്‌കം മിനിമത്തിൽ ജീനുകളുടെയോ അവയുടെ പ്രവർത്തനങ്ങളുടെയോ അപൂർവ്വമായ നഷ്ടം കാണിക്കുന്നു.
വിത്ത് മുളയ്ക്കൽ Day 1: ഒട്ടിപ്പിടിക്കുന്ന വിത്ത് ആതിഥേയ ചെടിയിൽ പതിച്ചിട്ടുണ്ട്.
Day 4: മുളച്ച് തുടങ്ങിയിരിക്കുന്നു.
Day 10: ചിനപ്പുപൊട്ടുന്നത് വിത്തിൽ നിന്നാണ്.
Day 23: ഷൂട്ട് ഹോസ്റ്റ് പ്ലാന്റുമായി സമ്പർക്കം പുലർത്തുന്നു.
Day 30: പ്രാഥമിക ഹോസ്‌റ്റോറിയം വികസിപ്പിച്ചെടുത്തു..
Literature William Henry Harvey: Flora Capensis 2: 581 Robert Allen Dyer: Two Rare Parasites on Succulent Species of Euphorbia , Euphorbia Review Vol.
I (4): 29-32, 1935 Thomas Goebel: Viscum minimum Harvey in der Sukkulentensammlung der Stadt Zürich , Kakteen und andere Sukkulenten 29 (1), 1978 Frank K. Horwood: Two parasites of Euphorbia: Viscum minimum and Hydnora africana , The Euphorbia Journal, Vol 1: 45-48, 1983 References
വിസ്കോൺസിൻ ഇംഗ്ലീഷ് വിലാസം https://ml.wikipedia.org/wiki/Wisconsin
അമേരിക്കൻ ഐക്യനാടുകളിലെ വടക്ക് മദ്ധ്യ പ്രദേശത്ത് സ്ഥിതി ചെയ്യുന്ന ഒരു സംസ്ഥാനമാണ് വിസ്കോൺസിൻ .
ഈ സംസ്ഥാനം വടക്കുഭാഗത്ത് സുപ്പീരിയർ തടാകം , കിഴക്ക് മിഷിഗൺ തടാകം എന്നീ മഹാതടാകങ്ങളുമായും തെക്കുഭാഗത്ത് ഇല്ലിനോയി , തെക്കുപടിഞ്ഞാറ് അയോവ , വടക്കുകിഴക്കൻ ഭാഗത്ത് മിഷിഗൺ , പടിഞ്ഞാറ് മിനിസോട എന്നീ അമേരിക്കൻ സംസ്ഥാനങ്ങളുമായും അതിർത്തി പങ്കിടുന്നു.
മൊത്തം വിസ്തീർണ്ണം കണക്കാക്കിയാൽ ഇത് അമേരിക്കൻ ഐക്യനാടുകളിലെ ഇരുപത്തിമൂന്നാമത്തെ വലിയ സംസ്ഥാനവും ജനസാന്ദ്രതയനുസരിച്ച് ഇരുപതാം സ്ഥാനവുമുള്ള സംസ്ഥാനമാണ്.
1848 മെയ് 29-ന് 30-ആം സംസ്ഥാനമായി യൂണിയനിൽ അംഗമായി.
2008-ലെ കനേഷുമാരി പ്രകാരം 5,627,967 ആയിരുന്നു ഇവിടുത്തെ ജനസംഖ്യ.
വ്യാവസായിക നിർമ്മാണം , കൃഷി , ആരോഗ്യസേവനം എന്നിവയാണ് ഇവിടുത്തെ സമ്പദ്ഘടനയിലെ പ്രധാന ഘടകങ്ങൾ.
ഡ്രിഫ്റ്റിംഗ് മേഖലയൊഴികെ ഹിമയുഗത്തിലെ ഹിമപാളികളാൽ ഏറെ സ്വാധീനിക്കപ്പെട്ടിരുന്ന വിസ്കോൺസിൻെറ ഭൂമിശാസ്ത്രം വൈവിധ്യപൂർണമാണ്.
വടക്കൻ മലമ്പദേശങ്ങളും പടിഞ്ഞാറൻ കുന്നിൻപ്രദേശങ്ങളും മദ്ധ്യ സമതലത്തിന്റെ ഒരു ഭാഗവും ചേർന്ന് സംസ്ഥാനത്തിന്റെ പടിഞ്ഞാറൻ ഭാഗം രൂപപ്പെടുകയും താഴ്‌ന്നപ്രദേശം മിഷിഗൺ തടാക തീരത്തേക്ക് വ്യാപിച്ചു കിടക്കുകയും ചെയ്യുന്നു.
മിഷിഗൺ സംസ്ഥാനം കഴിഞ്ഞാൽ മഹാതടാക തീരത്തിന്റെ നീളം കൂടിയ ഭാഗങ്ങൾ ഉൾ‌പ്പെടുന്ന രണ്ടാമത്തെ സംസ്ഥാനമാണ് വിസ്കോൺസിൻ.
19-ഉം 20-ഉം നൂറ്റാണ്ടുകളിൽ ധാരാളം യൂറോപ്യൻ കുടിയേറ്റക്കാർ ഈ സംസ്ഥാനത്തിലേക്ക് പ്രവേശിക്കുകയുണ്ടായി.
അവരിൽ ഭൂരിപക്ഷവും ജർമ്മനി, സ്കാൻഡിനേവിയ എന്നിവിടങ്ങളിൽനിന്നും കുടിയേറിപ്പാർത്തവരായിരുന്നു.
അയൽ സംസ്ഥാനമായ മിനിസോടയെപ്പോലെ, ജർമൻ അമേരിക്കൻ, സ്കാൻഡിനേവിയൻ അമേരിക്കൻ സംസ്കാരത്തിന്റെ കേന്ദ്രമായി സംസ്ഥാനം നിലനിൽക്കുന്നു.
തലസ്ഥാനം മാഡിസണും ഏറ്റവും വലിയ നഗരം മിൽവൗക്കിയുമാണ് .
ഇത് മിഷിഗൺ തടാകത്തിന്റെ പടിഞ്ഞാറൻ തീരത്ത് സ്ഥിതിചെയ്യുന്നു.
സംസ്ഥാനത്തെ 72 കൌണ്ടികളായി തിരിച്ചിരിക്കുന്നു.
വിസ്കോൺസിൻ എന്ന പദത്തിൻറെ ഉത്ഭവം യൂറോപ്യൻ സമ്പർക്ക സമയത്ത് ഈ പ്രദേശത്ത് താമസിച്ചിരുന്ന അൽഗോങ്കിയൻ സംസാരിക്കുന്ന തദ്ദേശീയ അമേരിക്കൻ സമൂഹങ്ങളിലൊന്ന് വിസ്കോൺസിൻ നദിയ്ക്ക് നൽകിയ പേരിൽ നിന്നാണ്.
1673 ൽ വിസ്‍കോൺസിൻ നദീതട പ്രദേശത്ത് ആദ്യമായി എത്തിയ യൂറോപ്യൻ വംശജനായ ഫ്രഞ്ച് പര്യവേക്ഷകൻ ജാക്വസ് മാർക്വെറ്റ് തന്റെ വാർത്താപത്രികയിൽ  നദിയെ മെസ്‌കൗസിംഗ് എന്ന് വിളിച്ചു.
തുടർന്നുള്ള ഫ്രഞ്ച് എഴുത്തുകാർ അക്ഷരവിന്യാസം മെസ്‌കൗസിംഗിൽ നിന്ന് ഒയ്‌സ്‌കോൺസിൻ എന്നതിലേയ്ക്ക്  മാറ്റുകയും, കാലക്രമേണ ഇത് വിസ്കോൺസിൻ നദിയുടെയും ചുറ്റുമുള്ള പ്രദേശങ്ങളുടെയും പേരായി മാറുകയും ചെയ്തു.
19-ആം നൂറ്റാണ്ടിന്റെ പ്രാരംഭത്തിൽ വൻതോതിൽ എത്താൻ തുടങ്ങിയ ഇംഗ്ലീഷ് സംസാരിക്കുന്നവർ ഒയിസ്‌കോൺസിൻ എന്നത് വിസ്കോൺസിൻ എന്ന അക്ഷരവിന്യാസത്തിലൂടെ ആംഗലേയമാക്കി.